Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: 44 A gyámhatóságokról, valamint a gyermekvédelmi és gyámügyi eljárásról szóló 149/1997. (IX. 10.) Korm. rendelet 95. § (1) Az ideiglenes hatályú
Paragraph Index: 329

c) a bíróság szülõi felügyeletet megszüntetõ határozata, amennyiben annak hatálya a késõbb született gyermekre is kihat, A panaszos család gyermeke esetében az egyetlen, kétségkívül veszélyeztetõ tényezõ az iskolai hiányzások rendkívül magas száma. Eddigi tapasztalataink alapján, figyelemmel a megyei gyámhivatalok ilyen ügyekben kialakított álláspontjára is, az iskolai hiányzás, tankötelezettség mulasztása önmagában nem minõsül olyan súlyos veszélyhelyzetnek, amely a gyermek családból való kiemelését indokolná. Különös tekintettel arra, hogy a Családsegítõ és Gyermekjóléti Szolgálat korábban nem kezdeményezett egyéb, enyhébb gyermekvédelmi intézkedést a tankötelezettség teljesítése érdekében. Az ideiglenes hatályú elhelyezéssel azért sem értettünk egyet, mert hasonló okok miatt már kiemelték a családból az egyik nagyobbik gyermeket, aki az ideiglenes hatályú elhelyezését követõen folyamatosan „szökésben” volt, ezzel az iskolai kötelezettségeit még inkább elhanyagolta. Mindezek alapján azt javasoltuk az adott gyámhivatal vezetõjének, hogy az ideiglenes hatályú elhelyezés felülvizsgálatakor különös körültekintéssel járjanak el, figyelemmel a jelentésünkben leírtakra. A területileg illetékes Megyei Közigazgatási Hivatal Gyámhivatalának vezetõjét felkértük, hogy irányítási és felügyeleti jogkörében eljárva kísérje figyelemmel a helyi önkormányzat és intézményei, a Családsegítõ és Gyermekjóléti Szolgálat, valamint a jegyzõi gyámhatóság tevékenységét a konkrét esetben. A Családsegítõ és Gyermekjóléti Szolgálat vezetõjének azt javasoltuk, hogy különös gondossággal járjanak el a gyermek ügyében, szükség szerint vegyék igénybe egy külsõ gyermekvédelmi és oktatási szakember segítségét, és a családban nevelkedõ többi gyermek sikeresebb iskolai karrierje érdekében dolgozzanak ki speciális, személyre szabott iskolai programot. Az iskola igazgatójának azt javasoltuk, hogy fontolják meg egy mentori rendszer kialakításának lehetõségét, mely a gyermekek iskolai kötõdését jelentõsen erõsíthetné, problémás gyermekek családjait saját otthonukban is keressék fel, vizsgálják felül, továbbá az iskolai „ki- és beléptetõ rendszer” hatékonyságát, annak érdekében, hogy a gyermekek tanítási idõ alatt indokolatlanul ne hagyhassák el az intézményt. A megyei Gyámhivatal elfogadta jelentésünket, a Családsegítõ és Gyermekjóléti Szolgálat tevékenységét ellenõrizte, és külsõ szakértõk közremûködésével szakmai segítséget nyújt az érintett család további gondozásához.

Source: https://magyarkozlony.hu/hivatalos-lapok/9e5c05577bb687f2de35a44752486927140957ca/dokumentumok/c40d4842ccc8f70c437bbd73c84a4535b81048a5/letoltes